**Заклічкі і прыгаворы**

Бусел, бусел калода,   
Што заўтра будзе –   
Дождж ці пагода?   
Калі сонейка – кружыся,   
Калі дожджык, то садзіся.   
  
\*\*\*   
Грыбочкі, грыбочкі,   
Пакажыце лабочкі.   
Я вас не пакіну –   
Забяру ў карзіну.   
  
Чужыя грыбы пад імхом,   
А мае вярхом, вярхом.   
Чужыя грыбы пад лісточкам,   
А мае грыбочкі пад кусточкам.   
Чужыя грыбы пад лазінку,   
А мае ў карзінку.   
  
\*\*\*   
Слімак, слімак,   
Дастань рожкі,   
Дам грошык на дарожку.   
  
\*\*\*   
Смоўжык, смоўжык,   
Выстаў рожкі –   
Я табе дам   
Два пірожкі.   
  
\*\*\*   
Пацягунушкі, пацягунушкі,   
Папярок талстунушкі,   
А ў ножкі хадунушкі,   
А ў ручкі хватунушкі,   
А ў раток гаварок,   
А ў галоўку разумок.   
  
\*\*\*   
Каб нам ікалку прагнаць,   
Трэба тры разы сказаць:   
«Ехала ікалка   
На рабой кабыле,   
Кабыла ўпала –   
Ікалка прапала».

**Забаўлянкі**

|  |  |  |
| --- | --- | --- |
| **У куце сядзіць мядзведзь**  У куце сядзіць мядзведзь,   Хустку вышывае,   А лісічка-невялічка   Хатку прыбірае.   А каток пячэ аладкі,   Масла падлівае.   Мышанятка жвава, гладка   Катку памагае. | **Ягорачка**  Горкай, горкай, горачкай   Ішоў малы Ягорачка.   Ваўкоў не баяўся,   Страхаў не пужаўся.   Выразаў Ягорачка   Дудачку-свісцёлачку,   I свістаў ён птушачкай,   Птушачкай-пяюшачкай. | **Сядзіць мядзведзь на калодзе**  Сядзіць мядзведзь на калодзе,   Капшук вышывае,   А сыны-медзведзяняткі   Шоўкам падшываюць.   Стары заяц-работнічак   На скрыпцы грае,   А лісіца, а хітрыца   З куста выглядае. |
| **Кую, кую ножку**  Кую, кую ножку,   Паеду ў дарожку.   Дарожка крывая,   Кабылка сляпая,   Еду, еду, еду,   Ніяк не даеду.   Прыпрагу сароку,   Паеду далёка,   У новай кашулі   Да майго дзядулі.   Скоранька паеду,   Каб паспець к абеду.  Ладкі ладком  Ладкі ладком,   Піражкі з мядком,   Кашка з алеем,   Есці не ўмеем. | **Ладу, ладу, ладкі**  - Ладу, ладу, ладкі   Дзе былі?   - У бабкі.   - А што елі?   - Кашку.   - А што пілі?   - Малачко.   Бабулька казала,   Як нас частавала:   - Прыходзьце часцей,   Пачастую смачней:   Дам вам сыраквашкі,   Бярозавай кашкі. | **Люлі-люлі-люлі**  Люлі-люлі-люлі,   Прыляцелі куры,   Селі на варотах   У чырвоных ботах.   Сталі сакатаці -   Што курачкам даці?   Ці ячменю жменьку?   Ці гарошку трошку?   Ці жыта карыта?   Ці бобу каробу?   Трэба даць ім грэчкі,   Каб неслі яечкі. |
| **Сарока-варона**  Сарока-варона   На прыпечку сядзела,   Кашку варыла,   Дзетак карміла.   Гэтаму дала,   Гэтаму дала,   Гэтаму дала,   Гэтаму дала,   А гэтаму не дала.   Гэты пальчык -   Вялікі гультайчык:   Круп не драў, | **Сонейка-сонца**  Сонейка-сонца,   Выгляні ў аконца,   Пасвяці нам трошку,   Дам табе гарошку. |  |
| **Лічылкі** | | |
| **Ішла кошка па раялі...**  Ішла кошка па раялі,   Наступіла на педалі   I ад болю закрычала:   - Мяу! | **Ішла кукушка міма сеці...**  Ішла кукушка міма сеці,   А за ёй пішчалі дзеці.   Кук-мак, кук-мак,   Выбірай адзін кулак.   Ку-ку, ку-ку,   Прынімай адну руку.  Ішоў баран...  Ішоў баран   Па крутым гарам,   Вырваў траўку,   Палажыў на лаўку.   Хто яе возьме,   Той вон пойдзе. | **Кацілася торба**  Кацілася торба   З высокага горба,   А ў той торбе   Хлеб, пшаніца.   З кім жадаеш   Ты дзяліцца? |
| **Я сядзеў, чытаў газету...**  Я сядзеў, чытаў газету,   Нехта выпусціў ракету.   Раз, два, тры -   Гэта, верна, будзеш ты. | **Хадзіў буська па балоту...**  Хадзіў буська па балоту,   Ён шукаў сабе работу.   Шукаў, шукаў, не знайшоў   I заплакаў дый пайшоў. | **Кацілася яблычка па агароду...**  Кацілася яблычка па агароду   I упала прама ў воду.   Бульк! |
| **Раз, два, тры, чатыры, пяць...**  Раз, два, тры, чатыры, пяць,   Выйшаў зайчык пагуляць,   А за зайцам - шэры воўк,   Воўк у зайцах знае толк. | **Раз, два, тры, чатыры...**  Раз, два, тры, чатыры,   Кошку грамаце вучылі:   Не чытаць, не пісаць,   А за мышкамі скакаць. | **Раз, два, тры, чатыры, пяць...**  Раз, два, тры, чатыры, пяць,   Выйшаў месяц пагуляць,   А за месяцам луна -   Аставайся ты адна. |
| **Калыханкі** | | |
| **А ты, каток шэры**  А ты, каток шэры,   Ў цябе хвосцік белы.   Прыйдзі, каток, начаваць   I дзіцятка калыхаць. | **А ты, коцінька-каток**  А ты, коцінька-каток,   Ў цябе шэранькі хвасток.   Ты прыходзь к нам начаваць,   Будзеш Янку калыхаць,   А я шэраму катку   За работу заплачу -   Дам гарлачык малака   I кавалак пірага. | **Баю, баіньку, баю**  Баю, баіньку, баю.   Не лажыся на краю.   Не лажыся на краёк,   Прыйдзе шэранькі ваўчок.   Цябе схопіць за бачок. |

Лес, палянка,   
Горка, ямка,   
А там халодная вадзіца.   
(Малому дзіцятку кудлацяць валасы, потым гладзяць па лобіку, водзяць пальцам па носіку, па роціку, казычуць пад шыйкай і кажуць гэтыя словы.)

Мішка, Грышка і Шчыпай   
Ехалі на лодцы.   
Мішка, Грышка патанулі,   
Хто застаўся ў лодцы?   
*(Дзіцё адказвае "Шчыпай", і яго пачынаюць шчыпаць)*

Хоп-дзюк, хоп-дзюк,   
А я добры дзяцюк.   
І на конікі канюх,   
І на волікі пастух,   
І на качкі стралец,   
І на дзевак маладзец.

Я пашыю гусьцы тапкі,   
Бо памерзлі ў гусьцы лапкі.   
О-я-яй, о-я-яй,   
Гуська, тапкі абувай.

Паня сына радзіла,   
На коніка садзіла.   
Канёк вараненькі,   
Панічок маленькі.   
Гуца конік да вады,   
Шаўковыя павады.   
Канёк не напіўся,   
Панічок зваліўся.

Гоп, гоп, гоп…   
Еду я на коніку.   
Скок, скок, скок…   
Еду я да доміка.   
Гоп, гоп, гоп…   
А ў доміку госці.   
Скок, скок, скок,   
Паны ды ягамосці.

Кую, кую ножку -   
Паедзем у дарожку,   
За чатыры мілі,   
Па масла, па сыры,   
Дарожка крывая,   
Кабылка храмая,   
А ножка малая.   
  
Кую, кую пятку,   
Я паеду к татку.   
А ў нашага татка   
Ды на гары хатка.   
І садок, і мядок,   
І цыбулькі градка.

Кую, кую ножку,   
Паеду ў дарожку,   
Дарожка крывая,   
Кабылка сляпая.   
Еду, еду, еду,   
Ніяк не даеду.   
Прыпрагу сароку,   
Паеду далёка,   
У новай кашулі,   
Да свайго дзядулі.   
Дзед дасць піражочак   
І сыра кусочак.

Шла каза рагатая,   
Парола дзіця пузатае,   
Шоў следам ваўчок,   
Шчыпнуў за бачок.

ГУКІ ЗВЯРОЎ \*\*\*  
- Што за дзіўны гул і гам  
На двары пачуўся?  
Што за гукі чую там –  
Сам не разбяруся.  
  
Нешта вые, нешта іржэ,  
Нешта ціха квохча,  
Нешта ўвогуле маўчэ,  
Раптам піскне штосьці.  
  
Што за гукі на двары?  
Маці, патлумач мне.  
- Пеўнік з ранняе пары  
Зерне трушчыць смачна,  
  
Потым узлётае на плот,  
Будзіць спазаранку.  
Мяўкне наш праныра-кот,  
Піскне мыш пад лаўкай,  
  
Проса курыца таўчэ,   
Квохчуць кураняты,  
Ў хлеве часам конь іржэ.  
Прэ кашлаты ў хату –   
  
Вые, просіцца пад дах,  
Ные небарака;  
“Гаў” гудзе ў маіх вушах -  
Так гучыць сабака.  
  
(с) [http://stihi.ru/2011/07/12/5711](https://vk.com/away.php?to=http%3A%2F%2Fstihi.ru%2F2011%2F07%2F12%2F5711&cc_key=)  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Мама мыла Мілу мылам.  
Міла мыцца не любіла.  
Ухапіла Міла мыла  
І ў вадзіцу апусціла.  
Міла плешча ў вадзе цела,  
Хоць і мыцца не хацела.  
Мыла плавае ў вадзіцы  
І само сабой мылі̀цца.  
  
(c) [http://stihi.ru/2011/07/19/6729](https://vk.com/away.php?to=http%3A%2F%2Fstihi.ru%2F2011%2F07%2F19%2F6729&cc_key=)  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Піла Маша малако,  
Заядала кашай.  
Па вусах яно цякло  
У дзяўчынкі нашай.  
Так было прыемна піць  
Прагнымі глыткамі –  
І цяпер яна сядзіць   
З белымі вусамі.  
  
(c) 2011  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Гулі-гулі у бабулі.  
У прыгожай у кашулі  
Мы нарвалі ёй цыбулі.  
Ў ложак скок – і зноў заснулі.  
  
(с) [http://stihi.ru/2011/07/12/8198](https://vk.com/away.php?to=http%3A%2F%2Fstihi.ru%2F2011%2F07%2F12%2F8198&cc_key=)  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Хлопчык мой чароўны  
Грукае ў далоні,  
Заплюшчвае вочкі  
І смяецца хлопча.  
Хлоп-хлоп-хлоп, у ладкі  
Пагуляем з таткам,  
Пасмяемся ўдосталь,  
Каб жылося проста.

***ЛІЧЫЛКІ, СКАРАГАВОРКІ, ЗАБАЎЛЯНКІ, ГУЛЬНІ***

(факультатыўны занятак)

Склала: настаўнік пачатковых класаў [вышэйшай катэгорыі](http://urok.shkola.of.by/a-g-syadzyaka-nastanik-fiziki-vishejshaj-kategorii.html)

Кісляк Ірына Фёдараўна

г.Гомель, 2010

Мэта: 1) развіваць творчае мысленне, пазнавальны інтарэс;

2) узбагачаць слоўнікавы запас;

3) выхоўваць павагу да Беларусі і беларускай мовы.

1. Уступнае слова.

Бедны той, хто не мае скарбаў вечных – скарбаў душы. [Такі скарб](http://urok.shkola.of.by/pershi-chitalenik.html), каторы ніхто і ніколі адабраць у нас не здолее, - гэта любоў да Бацькаўшчыны, да свайго народа, да роднай мовы. Родная мова – душа народа. [Пакуль жыве мова](http://urok.shkola.of.by/gulenya--padarojja-mova-rodnaya-jivaya-trapyatkaya-vyaduchi-ro.html), жыве і народ.

Дык дзякуй, мой любімы край,

Што і ў мяне есць спадчына –

Зялены стогалосы гай

І гэта мова матчына.

Сення мы з вамі паспрабуем сутыкнуцца з народнай творчасцю.

1. Уводзіны ў тэму.

* Давайце ўспомнім, што такое вусная народная творчасць? (фальклор)
* А што ўвасабляе ў сябе фальклор?

Вялікія [формы Малыя формы](http://urok.shkola.of.by/dzeyaslo-i-yago-formi.html)

казкі быліны легенды прыказкі

прымаўкі   
гульні

забаўлянкі   
лічылкі   
песні   
скарагаворкі

Вось сягодня мы з вамі будзем знаеміцца з малымі формамі. Для гэтага мы раздзелімся на 3 каманды і нашы заняткі правядзем у форме конкурса.

1. Размінка.

Для размінкі пагуляем у рыфмы «Жывы – нежывы».

Кожнай камандзе прапанаваны словы, якія абазначаюць назвы жывых прадметаў, [да іх трэба падабраць рыфму](http://urok.shkola.of.by/chitaem-detyam-kastrichnik.html), каб атрымаўся нежывы прадмет.

Напрыклад, рак – мак. За правільны адказ – 1 бал.

I. казуля (кашуля), вожык (кошык, ножык);

II. жабка (шапка), кошка (дошка);

III. мышка (лыжка), ліска (міска).

1. Конкурс «Загадкі».

За правільны адказ – 1 бал.

У ваду нырае смела,

Хатку ен будуе ўмела.

Пад вадой і на вадзе

Будаўніцтва звер вядзе.

*(бабер)*   
Ног няма, а хаджу.

Рота няма, а скажу:

Калі спаць, калі ўстаць,

Калі працу пачынаць.

*(гадзіннік)*   
Дапаможа есці ўсім,

А сама –

Не есць зусім.   
  
*(лыжка)*   
Бацька [радасна люляе](http://urok.shkola.of.by/chitaem-detyam-kashtanchik.html)

Сотні дзетак на руках.

Шапка ў бацькі лісцяная,

Дзеткі ўсе ў капелюшах.

*(дуб, жалуды)*   
Круціўся, качаўся,

Ката забаўляў.

Аж покуль нарэшце

Шкарпэткаю стаў.

*(клубок)*   
Сябры, пабраўшыся за рукі,

Вядуць усіх нас да навукі.

Яны – у кнізе, [у газеце](http://urok.shkola.of.by/ci-prajsho-shok-ad-pisa-tri-gadi-tamu-24-xii-2013-u-nastanicka.html),

І іх павінны ведаць дзеці.

*(літары)*

1. Конкурс «Лічылкі».

Хто ведае лічылку, бярэ кубік, кідае яго. [Які малюнак выпадзе](http://urok.shkola.of.by/chitaem-detyam-sami-lepshi-malyunak.html), такі рух мы паказваем.

За правільны рух – 2 бала.

Ішла зязюля міма сеці,

А за ей пішчалі дзеці.

Кук-мак, кук-мак,

Выбірай адзін кулак.

Ку-ку, ку-ку,

Прынімай адну руку.

Кацілася торба

З высокага горба,

А ў [той торбе](http://urok.shkola.of.by/chitaem-detyam-hleb.html)

Хлеб і пшаніца.

З кім жадаем

Падзяліцца.

Ляцеў воран

У трубу чорну.

Дым валіць –

Табе жмурыць.

Ішоў баран

Па крутым гарам,

Вырваў траўку,

Палажыў на лаўку.

Хто [яе возьме](http://urok.shkola.of.by/idealeni-spektakle.html),

Той вон пойдзе.

Чэрці ў возеры купалісь,

Чэрці рожкамі штурхалісь,

Чорт чарценка штурхануў,

І чарценак патануў.

Стакан, лімон,

Выйдзі вон.

Стакан вады,

Выйдзі ты.

Хадзіл [бусел па балоце](http://urok.shkola.of.by/jabki-i-charapashka-pesa-pavodle-kazki-u-karatkevicha-i-dzicya.html),

Ен шукаў сабе работу.

Шукаў, шукаў, не знайшоў

І заплакаў дый пайшоў.

1. Конкурс «Гульня».

Глядзіце, дзеці, якія госці да нас сення завіталі. Вам яны падабаюцца? І мне таксама. А я пра гэтых гномаў нешта ведаю. Зараз і вам раскажу.

Гном вяселы, барадаты

Вандраваў ен з хаты ў хату.

Вельмі ен любіў спяваць

І кадрылю танцаваць.

Усім ласкава ўсміхаўся

І, дарэчы, Шумам зваўся.

Сумны гномік барадаты

Не туляўся з хаты ў хату.

Ен гасцей не запрашаў,

У адзіноце сумаваў.

І ніколі не ўсміхаўся…

Гэты гномік Сумам зваўся.

А зараз паглядзіце ўважліва і здагадайцеся, хто з гномікаў [завецца Шумам](http://urok.shkola.of.by/vistuplenne-na-ablasnoj-studii-radie-brest-i-na-prisvyatak-dny.html), а хто Сумам. Як вы здагадаліся? Каго мы завем вяселым? А каго сумным? Добра. А вось зараз разам з гномікамі мы развучым дзве гульні: «Явар» і «Пастух». А вы здагадайцеся, якую гульню прапанаваў Сум, а якую Шум.   
  
«Явар»   
Сярод удзельнікаў гульні выбіраюць двух чалавек – «вароты». Астатнія бяруцца за рукі і ідуць «васьмеркай» праз «вароты» і прамаўляюць:   
Явар, яваравы людзі,

Што вы тут рабілі?

«Вароты» адказваюць:   
Мы [рабілі мост](http://urok.shkola.of.by/chitaem-detyam-natalechina-syamejka.html)

Для пана старасты.

Дзеці прамаўляюць:   
Першая – капуста,

Другая – распуста,

Першая – малявана,

Другая – затрымана.

Пры апошнім слове «вароты» зачыняюцца, [затрымліваюць таго](http://urok.shkola.of.by/dadatak-kajuce-pra-tago-hto-atrimashi-ladu-abo-bagacce-pachina.html), хто прахадзіў праз іх у гэты час, і пытаюцца:   
Ты куды ідзеш – направа ці налева?   
Затрыманы становіцца за тым ці іншым на «варотах». Потым дзве групы мераюцца сілай – гуляюць у «перацяжкі».   
«Пастух»   
Выбіраецца пастух. Дзеці ідуць карагодам вакол пастуха. Пастух гаворыць:   
Паганю валоў ды на раннюю росу.

Каго люблю – пазнаю па голасу.

Каго люблю, той стаіць за плячыма.   
Затым ен паварочваецца, а на апошнім слове заплюшчвае вочы. [Удзельнік гульні](http://urok.shkola.of.by/hto-hocha-stace-dzesyacibalenikam.html), на якога пакажа «пастух» гаворыць: «Гэта я». «Пастух» павінен адгадаць, чый гэта голас.

1. Конкурс «Скарагаворкі».

Кожная каманда атрымлівае канверт са скарагаворкай. Вучні вызначаюць таго, хто будзе яе агучваць. На падрыхтоўку даецца 2 хвіліны.

За адказ без памылак – 5 балаў, пры нязначнай недакладнасці – 4 балы, калі прачытаў з памылкамі – 3 балы, збіўся – 2 балы.

1. Белы бусел баіў байку беламу зайку.
2. Жвавы вожык жыва жуку пашыў кажух.
3. Мілая мама мыла мылам малую Мілу.

1. Падводзяцца вынікі.

Лічацца балы і вызначаецца лепшая каманда.